Талун Коми Республикаса Юралысь Вячеслав Гайзер нуöдiс «Вермöм» оргкомитетлысь заседание

Медшöр сёрнитанторъяснас вöлiны 1941-1945 воясся Великöй Отечественнöй войнаын Вермöмсянь 65 волы сиöм мероприятиеяс кежлö дасьтысьöм да Великöй Отечественнöй войнаса ветеранъяслы, Великöй Отечественнöй войнаса пöгибнитöм (кувсьöм) ветеранъяслöн семьяясö пырысьяслы медицина да лекарство отсöг сетöм бурмöдöм, санаторийын да курортын бурдöдан удж котыртöм.

Таысь кындзи, заседание вылын чукöртчöмаяс сёрнитiсны «Ми – Ыджыд Вермöмлöн наследникъяс» буртор вöчан марафон йылысь. Тайö буртор вöчан акция дырйиыс, мый мунö 2010 волöн рака тöлысь 1 лунсянь ода-кора тöлысь 9 лунöдз, лоö отсалöма Великöй Отечественнöй войнаса ветеранъяслы да вермытöмъяслы да налöн дöваяслы, тылын уджалысьяслы, Ленинградын блокада дырйи олысьяслы, тыр арлыдтöм вöвлöм узникъяслы.

Совещаниелöн кывкöртöд серти В.Гайзер официальнöя шыöдчис Коми Республикаын олысьяс да Коми Республика пасьталаысь предприятиеясса юрнуöдысьяс дорö:

«Пыдди пуктана землякъяс!

Кыдзи тi тöданныд, 2010 во – гöгрöс паса во. Ода-кора тöлысь 9 лунö ставнас странаным кутас пасйыны Вермöмлы 65 во, нимöдны Великöй Отечественнöй войнаса ветеранъясöс. Россияса Президент Дмитрий Медведев тшöктiс государственнöй власьт став органлы вöчны ставсö, медым бура пасйыны тайö праздниксö. Таысь кындзи, сiйö кутö лача, мый сiдзжö сьöлöмсянь да кывкутöмöн тайö удж дорас босьтчасны и бизнес-сообществоысь йöз.

2010 вося рака тöлысь 1 лунсянь Коми Республикаын заводитчис «Ми – Ыджыд Вермöмлöн наследникъяс» буртор вöчан марафон, кодöс котыртiсны Коми Республикаса Юралысь бердын Ветеранъяслöн могъяс кузя координационнöй сöвет, «Единая Россия» ютырлöн дiнму юкöн.

Буртор вöчан акция дырйи, мый кутас мунны 2010 волöн ода-кора тöлысь 9 лунöдз, лоö торйöн сетöма отсöг Великöй Отечественнöй войнаса ветеранъяслы да вермытöмъяслы да налöн дöваяслы, тылын уджалысьяслы, Ленинградын блокада дырйи олысьяслы, тыр арлыдтöм вöвлöм узникъяслы. На пиысь уналы колö дзоньтавны оланiн, колö лекарство, бытöвöй кöлуй, олöм вылö быть колана мукöдтор.

Сьöлöмсянь кора Тiянöс участвуйтны буртор вöчан тайö акцияас. Тiян кöсйöм да бöрйöм серти Тi верманныд вöчны войнаса ветеранъяслы кöть кутшöм отсöг.

Кута лача, мый и республикаса олысьяс и миян му вылын уджалысь предприятиеяс оз кутны сулавны бокын татшöм буртор вöчöмсьыс. Пыдди пуктана предприятиеса юрнуöдысьяс! Ветеранъяслы отсöг сетöм – тайö медбур паметь на йылысь, кодъяс эз воны бöрсö война вылысь, миян батьяс да дедъяс йылысь паметь, кодъяс öружиеöн дорйисны миян Аймулысь вöлясö да асшöрлунсö.

Коми Республикаса Юралысь В.М. Гайзер».

Коми Республикаса Юралысь вуджöдiс «Вермöм» Коми республиканскöй некоммерческöй фондлöн тшöт вылö öти лунся удждон.

«Вермöм» Коми республиканскöй некоммерческöй фондлöн реквизитъяс:

167982, Сыктывкар, К.Маркс ул., 210

ОГРН 1041100427170 2004 во 10.5 лун

ИНН/КПП 1101479871/110101001

ОКПО 73326117 ОКАТО 87401000000

Коми ОСБ-ын 8617 №-а тшöт 407 р/тш

Кор. тшöт 30101810400000000640 БИК 048702640

Сыктывкарын йитчан телефонъяс: 24-31-30 да 24-95-88